recursal/SuperWikiNEXT-32B huggingface dataset:
**לויד פרנסיס בייקון** (באנגלית: **Lloyd Bacon**‏; 4 בדצמבר 1889 - 15 בנובמבר 1955), שחקן קולנוע, תיאטרון ומופעי וודוויל ובמאי קולנוע אמריקני.

ביוגרפיה
--------

בייקון החל את צעדיו הראשונים בתעשיית הראינוע, בשנת 1914. במהלך שלוש השנים שלאחר מכן הופיע בתפקידים משניים בסרטים קצרים שהיו בעיקר קומדיות, אשר מתוכם 12 סרטים קצרים בהשתתפות צ'ארלי צ'פלין ובניהם ב"הקבצן" (1915) ו"רחובות נוחים" (1917). ב-1922 החל גם לביים. בארבע השנים הראשונות כבמאי הוא ביים סרטי קומדיה קצרים. בייקון קנה לו שם של במאי מסחרי, אחד שיודע לקלוע לטעם הקהל, על חשבון אמירה אומנותית ואישית שלו עצמו. הוא ביים מעל 100 סרטים באורך מלא, שחלקם הגדול הוא קומדיות עתירי כוכבים. בין סרטיו המפורסמים נמנים "רחוב 42" (1933), שהיה מגדולי הסרטים המוזיקליים של אולפני "האחים וורנר", בו כיכבה ג'ינג'ר רוג'רס, שהופיעה בעוד מספר סרטים בבימויו.

בנוסף ביים את "Footlight Parade" משנת 1933 בו כיכב ג'יימס קאגני, "Marked Woman" משנת 1937 בו הופיעו בטי דייוויס והמפרי בוגרט, שכיכב גם בסרטיו "סן קוונטין", "אחד מול המאפייה", "אוקלהומה סיטי" ו"אקשן באוקיינוס הצפוני", "קאובוי מברוקלין" (1938), בכיכובו של רונלד רייגן, "משפחת סאליבנס" (1944) הנחשב לטוב בסרטיו (על פי IMDb), בו כיכבו אן בקסטר ותומאס מיטצ'ל, "זה קורה כל קיץ" (1949), בו הופיע ריי מילאנד, ורבים אחרים. סרטו משנת 1928, "The Singing Fool", בו כיכב אל ג'ולסון היה לאחד הסרטים המצליחים ביותר של אולפני "האחים וורנר" בכל הזמנים. 

אחיו הוא השחקן ארווין בייקון, שכיכב בלמעלה מ-500 סרטים באורך מלא, סרטים קצרים, וסדרות טלוויזיה.

קישורים חיצוניים
----------------

ויקישיתוף מדיה וקבצים בנושא **לויד בייקון** בוויקישיתוף

* לויד בייקון, במסד הנתונים הקולנועיים IMDb (באנגלית)
* לויד בייקון, באתר AllMovie (באנגלית)
* לויד בייקון, באתר Rotten Tomatoes (באנגלית)
* לויד בייקון, במסד הנתונים הקולנועיים KinoPoisk (ברוסית)
* לויד בייקון, באתר "Find a Grave" (באנגלית)
* לויד בייקון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007604982005171
* BIBSYS: 98077186
* BNE: XX4443683
* BnF: cb13750732c (data)
* CiNii: DA06931030
* GND: 13031580X
* ISNI: 0000 0000 8082 4106
* LCCN: n86138541
* NKC: ola2002150632
* NLA: 35907164
* NLK: KAC201318755
* NTA: 073172316
* RERO: 02-A002958592
* SNAC: w6526z72
* SUDOC: 066956528
* Trove: 1140613
* VIAF: 2651454
* WorldCat: lccn-n86138541

 |
**קלארנס לירוי "לי" ואן-קליף** (באנגלית: **Clarence Leroy "Lee" Van Cleef**;‏
9 בינואר 1925 – 16 בדצמבר 1989) היה שחקן קולנוע אמריקאי. הופיע בעיקר במערבונים וסרטי פעולה. שיחק בעיקר דמויות "רעות" בגלל תווי פניו החדים.

ביוגרפיה
--------

ואן קליף נולד בסמרויל שבניו ג'רזי. בנם של מריון לויניה ואן פליט וקלרנס לרוי ואן קליף. המשפחה ממוצא הולנדי, שוודי, בלגי, ואנגלי. שירת בצי של ארצות הברית במלחמת העולם השנייה בין השנים 1942-1946 על צוללת, במהלך שירותו קיבל מספר עיטורים והשתחרר אחר כבוד. לאחר תקופה קצרה בה עבד כרואה חשבון, החל בקריירת משחק. תחילה על בימות התיאטרון של ברודוויי ואחר כך בסרטי קולנוע.

### קריירה

לאורך קריירת משחק שנמשכה 38 שנים, שיחק ואן קליף ב-90 סרטים, בנוסף ל-109 הופעות בטלוויזיה. זכור במיוחד בתפקידו בסרט הטוב, הרע והמכוער, בו שיחק את "הרע" (הקרוי בסרט "עיני מלאך"). הופיע גם בסרט הצלפים, בו שיחק דמות "טובה". בשני סרטים אלו, שבוימו על ידי סרג'ו ליאונה, שיחק לצידו של קלינט איסטווד. בנוסף שיחק את סבטה בטרילוגיית המערבונים סבטה. סרטים אלו נקראים מערבוני ספגטי כיוון שצולמו באיטליה וספרד. שיחק גם בסרט כפירי אריות (1958) ובהבראבדוס (1958).

### חייו האישיים

בשנת 1943 התחתן עם פטסי רות. לזוג נולדו שלושה ילדים: אלן (1947), דבורה (1948) ו-דיויד (1960). הם התגרשו בשנת 1960. בשנת 1963 נישא בשנית לג'ואני ממנה נולדה בתו דניס. אחר כך שוב התגרש בשנת 1974. ב-13 ביוני 1976 התחתן (בפעם השלישית) עם ברברה הבולון. נישואיו אלו נמשכו עד מותו.

ב-16 בדצמבר 1989 נפטר (בגיל 64) מהתקף לב באוקסנארד שבקליפורניה. נטמן בבית הקברות "גבעות הוליווד" בלוס אנג'לס. על המצבה שלו נכתב "best of the bad".
בסצנה האחרונה בסרט "הטוב, הרע והמכוער" אפשר לראות שחסרה לואן קליף חתיכה מאצבע האמה ביד ימין. הוא איבד אותה לאחר שנחתך בזמן שבנה בית משחק לבתו.

קישורים חיצוניים
----------------

ויקישיתוף מדיה וקבצים בנושא **לי ואן-קליף** בוויקישיתוף
* 

* אתר האינטרנט הרשמי של לי ואן-קליף

* לי ואן-קליף, במסד הנתונים הקולנועיים IMDb (באנגלית)

* לי ואן-קליף, באתר "אידיבי", מאגר הידע העברי לקולנוע ישראלי ועולמי

* לי ואן-קליף, באתר AllMovie (באנגלית)

* לי ואן-קליף, באתר Rotten Tomatoes (באנגלית)

* לי ואן-קליף, במסד הנתונים הקולנועיים KinoPoisk (ברוסית)

* לי ואן-קליף, באתר MusicBrainz (באנגלית)
* לי ואן-קליף, באתר "Find a Grave" (באנגלית)

הערות שוליים
------------

1. ↑  המצבה של לי ואן-קליף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007455463805171
* BNE: XX1306563
* BnF: cb13900699p (data)
* GND: 121145123
* ISNI: 0000 0001 2282 2775
* LCCN: no89012159
* MusicBrainz: b7e2f6b9-48d9-416a-8c19-16389000e001
* NKC: pna2007389154
* NLP: a0000001257094
* NTA: 074043803
* SNAC: w6km0wwq
* SUDOC: 059179341
* VIAF: 79167930
* WorldCat: lccn-no89012159

 |
**לי אן מריווד'ר** (באנגלית: **Lee Ann Meriwether**; נולדה ב-27 במאי 1935) היא שחקנית ודוגמנית אמריקאית, בעלת התואר מיס אמריקה לשנת 1955.

ביוגרפיה
--------

מריווד'ר נולדה בלוס אנג'לס וגדלה בסן פרנסיסקו.

ב-1954 נבחרה למיס סן פרנסיסקו, ובהמשך השנה נבחרה למיס קליפורניה. ב-1955 נבחרה למיס אמריקה. במסגרת התחרות ביצעה מונולוג מאת המחזאי ג'ון מילינגטון סינג, ואחת השופטות בתחרות הייתה גרייס קלי.

היא שימשה בתחילה הקריירה שלה כ"נערת היום" בתוכנית חדשות בוקר של NBC. 

ב-1959 שיחקה את דמותה של לינדה דייוויס בסרט העצמאי "אדון הטרור" לצדם של רוברט סטראוס ופטי דיוק. היא גילמה את דמותה של קאטוומן בסרט "באטמן" משנת 1966, ובאותה שנה החלה לככב בתפקיד המדענית בחדר הבקרה של סדרת המדע הבדיוני "מנהרת הזמן". ב-1973 עלתה הסדרה "ברנבי ג'ונס" בה גילמה את כלתו ומזכירתו האישית של החוקר הפרטי ברנבי ג'ונס.

היא גם שיחקה בפרקים של הסדרות "מסע בין כוכבים: הסדרה המקורית", "משימה בלתי אפשרית" ו"ספינת האהבה", ב-1996 החלה לשחק את תפקיד רות מרטין בסדרה המצליחה "כל ילדיי".

בשנת 2010 השתתפה בסרט לכל המשפחה "*No Limit Kids: Much Ado About Middle School*" לצדו של ביל קובס.

בשנת 2012 ביצעה הופעות אורח בסדרות הטלוויזיה "עקרות בית נואשות", "הביץ' מדירה 23", "הליגה" ו"הוואי חמש-אפס". 

בשנת 2016 שיחקה בסרט הקצר "*Kitty*" שביימה וכתבה קלואי סביני.

חיים אישיים
-----------

ב-1956 פורסם בתקשורת העולמית כי היא וג'ו דימאג'יו עומדים להתארס, ולדברי הביוגרף של דימאג'יו מקורה של ידיעה זו היא בשמועה שהפיץ העיתונאי וולטר וינצ'ל.

ב-1958 נישאה לשחקן פרנק אלטר ונולדו לה שתי בנות (1960 ו-1963).

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **לי מריווד'ר** |
| ויקישיתוף תמונות ומדיה בוויקישיתוף: **לי מריווד'ר** |

* לי מריווד'ר, ברשת החברתית אקס (טוויטר)
* לי מריווד'ר, במסד הנתונים הקולנועיים IMDb (באנגלית)
* לי מריווד'ר, באתר AllMovie (באנגלית)
* לי מריווד'ר, באתר Rotten Tomatoes (באנגלית)
* לי מריווד'ר, במסד הנתונים הקולנועיים KinoPoisk (ברוסית)
* לי מריווד'ר, באתר MusicBrainz (באנגלית)
* לי מריווד'ר, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 7022072
* BnF: cb14206232p (data)
* GND: 139665935
* ISNI: 0000 0000 7840 1411
* LCCN: n85262590
* MusicBrainz: a14b630c-4696-49a6-851d-69511fe49931
* SNAC: w6r3505t
* VIAF: 16217074
* WorldCat: lccn-n85262590

 |
**ליונל רוגוזין** (מאנגלית: **Lionel Rogosin**; ‏22 בינואר 1924 - 8 בדצמבר 2000) היה במאי קולנוע יהודי-אמריקאי. ביים סרטים דוקומנטריים וחברתיים בסגנון הנאו-ריאליזם איטלקי.

אודות
-----

נולד בניו יורק, בנו של ישראל רוגוזין, איש עסקים יהודי ותעשיין טקסטיל. רוגוזין למד באוניברסיטת ייל, שם סיים תואר בהנדסת כימית כדי להצטרף לעסקי אביו. הוא שירת בחיל הים האמריקני במהלך מלחמת העולם השנייה. עם חזרתו הוא טייל במזרח ומערב אירופה ובישראל וכן באפריקה. אחר כך עבד בחברה של אביו עד לשנת 1954. 

רוגוזין לימד את עצמו כיצד להשתמש במצלמת Bolex 16 מילימטר. הוא היה מעורב בפעילות חברתית ופוליטית, ויצר סרט דוקומנטרי קצר אודות מצוקת הפליטים ההונגרים בעבור האומות המאוחדות.

בשלב מסוים החליט לזנוח את המעורבות בעסקי אביו ולהתמסר לפעילות חברתית. הוא התמקד בנושאים חברתיים כמו גזענות ואימפריאליזם. מטרתו הראשונה הייתה משטר האפרטהייד. הוא יצר את הסרט "Wood-cutters of the Deep South" אודות קואפרטיב משותף לשחורים ולבנים בדרום ארצות הברית, ואת "Arab-Israeli Dialogue" המתאר מפגש של המשורר הפלסטיני ראשד חוסיין עם העיתונאי הישראלי עמוס קינן. 

בשנות השמונים עבר לאנגליה ובשנות התשעים עבר ללוס אנג'לס.

מסרטיו
------

* On the Bowery (1956)
* Out (1957) (short film)
* Come Back, Africa (1960)
* Good Times, Wonderful Times (1965)
* Oysters Are in Season (1966) (short film)
* How Do You Like Them Bananas? (1966) (short film)
* Black Roots (1970)
* Black Fantasy (1972)
* Woodcutters of the Deep South (1973)
* Arab Israeli Dialogue (1974) (short film)

קישורים חיצוניים
----------------

* 

* אתר האינטרנט הרשמי של ליונל רוגוזין

* ליונל רוגוזין, במסד הנתונים הקולנועיים IMDb (באנגלית)
* אתר המוקדש לרוגוזין

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15061575m (data)
* GND: 130008451
* ISNI: 0000 0000 3068 0773
* LCCN: n87914494
* NKC: xx0164796
* SNAC: w66x0tkj
* SUDOC: 144568977
* VIAF: 24888703
* WorldCat: lccn-n87914494

 |
**תובל פָטֶר** (26 בנובמבר 1939 - 14 בפברואר 2015) היה אקורדיוניסט ומוזיקאי ישראלי.

ביוגרפיה
--------

פטר נולד וגדל בירושלים. למד בבית הספר התיכון ליד האוניברסיטה (אז תיכון בית הכרם). לקראת התגייסותו לצה"ל הגיע למפקדת הנח"ל ביחד עם חבריו מבית הספר, יהורם גאון ועליזה רוזן, לבחינות כניסה ללהקת הנח"ל. הוא הגיע כדי ללוות את יהורם גאון באקורדיון ולא התכוון להיבחן אך נגינתו הקסימה את הבוחנים שצירפו אותו ללהקה.

שלושת הירושלמים הצטרפו לתוכנית ה-11 של להקת הנח"ל "צריך לחיות" שבה השתתפו אריק איינשטיין, יוסי פרוסט, עידוא בן-גוריון, זהר אוריין, איתמר כהן, רות אטיאס, יצחק שאולי, אביטל מוסינזון, חינה גורביץ, אברהם סגל והאקורדיוניסט עמי גלעד.

לאחר שחרורו מצה"ל הצטרף ללהקת התרנגולים אותה יסדה והדריכה נעמי פולני, יוצאת להקת הצ'יזבטרון. הוא ליווה אותם בשתי תוכניות לצד יהורם גאון, שייקה לוי, ישראל פוליאקוב, חנן גולדבלט, צביקה גרטל, עליזה רוזן, עמירם ספקטור, יוסי צמח ואחרים. זכור הליווי שלו ל"שיר השכונה". בשנות ה-60' וה-70' הופיע במופע "תל אביב הקטנה" שכתבו חיים חפר ודן בן אמוץ.

במשך שנים ניגן עם מיטב המוזיקאים הישראלים והיה בין נגני האקורדיון המובילים בישראל. הוא הצטער על ירידת קרנו של האקורדיון בישראל. בשלב מסוים עזב למספר שנים לארצות הברית שם למד היסטוריה רוסית. כששב המשיך לנגן משירי ארץ ישראל והשתתף כמלווה בהצגות תיאטרון בעיקר של חנוך לוין שהיה חברו.

ב-1993 הפיק תכנית משירי המלחין האהוב עליו נינו רוטה, הופיע אתה ברחבי הארץ והוציא אלבום. האלבום יצא בהפקה מחודשת ב-2005 בשם "נינו וחצי - תובל פטר וחברים מנגנים נינו רוטה".

ב-2006, ערך מופע משירי סשה ארגוב, לציון עשר שנים למותו. ב-2013 הופיע יחד עם הזמרת ירונה כספי במופע משירי ארגוב.

נפטר מדום לב ב-14 בפברואר 2015, והותיר אחריו את בת זוגו החלילנית תניר שקד, בת ובן.

קישורים חיצוניים
----------------

* תובל פטר, באתר MusicBrainz (באנגלית)
* תובל פטר, באתר Discogs (באנגלית)
* תובל פטר, דף שער בספרייה הלאומית
* תובל פטר, בארכיון הבימה
* התרנגולים החדשים בליווי תובל פטר - מחווה ליום הולדתה של נעמי פולני, באתר יו-טיוב
* מת האקורדיוניסט תובל פטר, באתר הארץ, 15 בפברואר 2015
* תובל פטר מנגן סשה ארגוב ב"חג האקורדיון" ב"לבונטין 7", באתר יוטיוב, 27 באוקטובר 2010

הערות שוליים
------------

1. ↑  אתי חסיד לא בבית ספרנו, חדשות, 20 מרץ 1987
2. ↑  בן שלו, תצלום: דניאל צ'צ'יק, נעמי פולני ו"התרנגולים": חבר'ס יוצאים מן הכלל, באתר הארץ, 24 בספטמבר 2010
3. ↑  ישראלים בחו"ל, "העולם הזה", גיליון 1998 מ-17 בדצמבר 1975, עמוד 28
4. ↑  עכבר העיר, החגיגה של פרדריקו פליני, באתר הארץ, 3 בדצמבר 2006
5. ↑  המלצות לסוף השבוע, באתר הארץ, 25 במרץ 2008
6. ↑  בן שלו, איפה ארגוב נגמר ואיפה באך מתחיל, באתר הארץ, 18 ביולי 2006
7. ↑  עלמא אליוט הופמן, עכבר העיר, הופעות מומלצות: ירונה כספי שרה סשה ארגוב, באתר הארץ, 11 במאי 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007527360205171
* MusicBrainz: 6a4cc475-c2cb-420a-963f-861398905f9f
* VIAF: 308283241
* WorldCat: viaf-308283241

 |
**זאהר עזאם** (בערבית: **زاهر عزام**; נולד ב-26 באוגוסט 1960) הוא רופא מומחה ברפואה פנימית וקרדיולוגיה, פרופסור קליני בפקולטה לרפואה ע"ש רפפורט בטכניון, יו"ר האגף הפנימי ולשעבר מנהל מחלקה פנימית במרכז הרפואי רמב"ם.

עזאם הוא יליד שפרעם ובוגר תיכון עירוני שפרעם. בשנת 1987 סיים לימודי רפואה בפקולטה לרפואה ע"ש רפפורט והתמחה ברפואה פנימית וקרדיולוגיה במרכז הרפואי רמב"ם. בשנת 2000 השלים השתלמות מחקר בת שנתיים באוניברסיטת נורת'ווסטרן שבמסגרתה ביצע מחקר על המנגנונים התאיים של פינוי בצקת ריאות ותפקיד תאי אפיתל בריאות בתהליך זה.

עזאם הוא חבר סגל בדרגת פרופסור קליני בפקולטה לרפואה ע"ש רפפורט וכיהן כסגן דיקן לחינוך רפואי וחוקר במכון רפפורט למחקר במדעי הרפואה בטכניון.

עזאם פרסם מאמרים רבים בתחום הרפואה ובמדעים על היבטים של אי ספיקת לב ותרומת תא האפיתל הריאתי במניעת בצקת ריאתית. הוא גם שימש חבר מערכת בכתב העת American Journal of Respiratory & Critical Care Medicine.

בין תפקידי הציבוריים הוא משמש חבר הנהלה ב"אגודת הגליל - האגודה הערבית הארצית למחקר ושירותי בריאות".

במהלך עבודתו במרכז הרפואי רמב"ם זכה בפרס עובד מצטיין מטעם המרכז הרפואי, משרד הבריאות ונציבות שרות המדינה, על תרומתו המקצועית ועבודתו המסורה. כמו כן הוענקו לו פרסי הצטיינות רבים בהוראה מטעם הפקולטה לרפואה בה הוא מלמד.

קישורים חיצוניים
----------------

* פרסומיו של זאהר עזאם ב-Google Scholar
* זאהר עזאם ב-ResearchGate
* שגיאות פרמטריות בתבנית:יוטיוב   
פרמטרים [ eDezRG-cI1I?si ] לא מופיעים בהגדרת התבנית  פרופ׳ זאהר עזאם, מנהל האגף הפנימי ברמב״ם משיב לכתב שמעון ארן על מוכנות רמב״ם בזמן מלחמה, ראיון בערוץ "מקאן 33", באתר יוטיוב (בערבית)
* שגיאות פרמטריות בתבנית:יוטיוב   
פרמטרים [ TYpWoc6k3h4?si ] לא מופיעים בהגדרת התבנית  "אי ספיקת לב: לחשוב מחוץ לקופסת הלב" - פרופ' זאהר עזאם, הרצאה בערוץ "Rambam Pro", באתר יוטיוב

הערות שוליים
------------

1. ↑  זאהר עזאם, רמב"ם - הקריה הרפואית לבריאות האדם
2. ↑  אגודת הגליל - הנהלה

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"זאהר עזאם"**.
**קורדליה קרוליין שרמן** (באנגלית: **Cordelia Caroline Sherman**; נולדה ב-1951), הידועה בשם העט **דיליה שרמן**, היא סופרת ועורכת אמריקאית, המתמחה בסוגת הפנטזיה. ספרה "יונת החרסינה" זכה בפרס הפנטזיה המיתופואטי.

ביוגרפיה
--------

שרמן נולדה ב-1951 ב-טוקיו, יפן, וגדלה בניו יורק. בשנת 1972 סיימה תואר ראשון במכללת ואסר, בשנת 1975 סיימה תואר שני באמנויות באוניברסיטת בראון, ובשנת 1981 סיימה דוקטורט בלימודי הרנסאנס באותה האוניברסיטה. בשנים 1978–1987 ו-1989–1992 שימשה מרצה באוניברסיטת בוסטון. בשנים 1988–1989 שימשה מבקרת ספרותית במספר כתבי עת. בשנים 1996–2004 עורכת-מייעצת בהוצאת Tor והחל מ-1993 היא כותבת, מרצה ומורה במשרה מלאה.

שרמן מתגוררת בניו יורק עם בת זוגה, אלן קושנר. השתיים נישאו ב-1996.

כתיבתה
------

בשנת 1987 התפרסמה לראשונה יצירה פרי עטה של שרמן בכתב העת F&SF (אנ'), ובשנת 1988 התפרסם ספרה הראשון, "Through a Brazen Mirror". בשנת 1993 התפרסם ספרה "The Porcelain Dove", אשר זכה בפרס הפנטזיה של האגודה המיתופואטית. בשנת 2011 התפרסם ספרה "The Freedom Maze", אשר זכה בפרס פרומתאוס (אנ').

ספרה "חנות הספרים של המכשף הרשע" תורגם לעברית על ידי יעל אכמון וראה אור בהוצאת עוץ.

קישורים חיצוניים
----------------

ויקישיתוף מדיה וקבצים בנושא **דיליה שרמן** בוויקישיתוף
* אתר האינטרנט הרשמי של דיליה שרמן

הערות שוליים
------------

1. ↑  דיליה שרמן באתר הוצאת עוץ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409674005171
* BnF: cb167768636 (data)
* ISNI: 0000 0000 6320 1652
* LCCN: n85039447
* NDL: 01131479
* NKC: xx0086125
* NLA: 35659788
* NLK: KAC200705753
* SUDOC: 150618832
* VIAF: 74640374
* WorldCat: lccn-n85039447

 |
**יוּרָאי יוּרֶה פְרָאנְצֶטִיץ'** (בסרבו-קרואטית בכתב לטיני: **Juraj "Jure" Francetić**, בסרבו-קרואטית בכתב קירילי: **Јypaj "Jуре" Францетић**; ‏3 ביולי 1912, אוטוצ'אץ, האימפריה האוסטרו-הונגרית –~ 27 בדצמבר 1942, מוצ'ילה, מדינת קרואטיה העצמאית) היה קצין קרואטי במיליציה של האוסטאשה וקומיסר מטעמה לבוסניה והרצגובינה. פראנצטיץ' פיקד על מיליציית הלגיון השחור, ונטל חלק באקציות שהובילו לגירוש יהודי סרייבו אל מחנות ההשמדה.

קורות חייו
----------

פראנצטיץ' נולד ב-1912 בעיירה אוטוצ'אץ שבאזור קרואטיה. הוא למד משפטים באוניברסיטת זאגרב. במהלך לימודיו הצטרף לתנועת האוסטאשה, ועל רקע זה עזב את לימודיו. בשל פעילותו בתנועה היה מבוקש על ידי השלטונות ונאלץ לגלות לאיטליה. בהמשך, שהה באוסטריה ובהונגריה. ב-1937 שב ליוגוסלביה, נעצר ושוחרר מספר פעמים, ובראשית 1941 נמלט לגרמניה הנאצית.

לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשליטת האוסטאשה, שב פראנצטיץ' ליוגוסלביה ומונה לקומיסר האוסטאשה לאזורי בוסניה והרצגובינה. הוא הגיע לסרייבו בלוויית סלאבקו קווטרניק ו-1,100 שוטרים ואנשי מיליציה אוסטאשים ועד מהרה הפך לדמות הדומיננטית בשלטון האוסטאשה בעיר. עם הגיעו ובהנחייתו הוחל ברדיפת יהודים וסרבים. באוגוסט 1941 מונה למפקד מיליציית "הלגיון השחור".

באוגוסט הוחל באקציות בכל רחבי בוסניה ובראשית ספטמבר בסרייבו עצמה. ב-4 בספטמבר 1941 לפנות בוקר נעצרו 500 מיהודי העיר וגורשו למחנה הריכוז קרושצ'יצה. משם הועברו הגברים ליאסנובאץ, והילדים והנשים למחנה לובורגראד. יורה פראנצטיץ' פיקד על האקציה שביצעה מיליציית "הלגיון השחור". בהמשך, ביצע "הלגיון השחור" שתחת פיקודו מעשי טבח באוכלוסייה הסרבית ברחבי בוסניה ותקף את מעוזי הפרטיזנים.

פראנצטיץ' נחשב בן טיפוחיו של אנטה פאבליץ' ואחד המועמדים לרשת אותו. בספטמבר 1942 סיים את תפקידו כקומיסר לאזורי בוסניה והרצגובינה. ב-27 בדצמבר 1942 הופל מטוסו מעל מוצ'ילה. פראנצטיץ' נפצע קשה בהתרסקות, נלקח בשבי על ידי כוחות הפרטיזנים של טיטו ומאוחר יותר מת מפצעיו.

קישורים חיצוניים
----------------

ויקישיתוף מדיה וקבצים בנושא **יורה פראנצטיץ'** בוויקישיתוף

הערות שוליים
------------

1. ↑  מנחם שלח, שואת יהודי יוגוסלביה - הקהילות בסרביה וקרואטיה, באתר יד יצחק בן-צבי, אוחזר ב-16 באקטובר 2023.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1021402826
* ISNI: 0000 0003 6656 2017
* LCCN: nb2016001128
* NKC: jx20120321001
* VIAF: 233193944
* WorldCat: lccn-nb2016001128

 |
**שייח מופזר שוקור** (באנגלית: **Sheikh Muszaphar Shukor Al Masrie bin Sheikh Mustapha**; נולד ב-27 ביולי 1972) הוא רופא ממלזיה שטס לחלל במסגרת תוכנית החלל של המדינה. הוא טס לחלל בשנת 2007 בחללית "סויוז TMA-11" שהתחברה לתחנת החלל הבין-לאומית.

ביוגרפיה
--------

שייח מופזר שוקור נולד בקואלה לומפור במשפחה בעלת שורשים מליים וערבים. לאחר סיום בית ספר תיכון הוא למד רפואה. בשנת 1998 הוא התחיל לעבוד בבתי חולים בקואלה לומפור.

בשנת 2006 הוכרז על פתיחת הרשמה להשתתפות בטיסה לחלל. במסגרת רכישת 18 מטוסים מדגם "סוחוי Su-30" ממשלת מלזיה סיכמה עם רוסיה על השתתפות אזרח מלזי בטיסה חלל. לאחר מיון וקורס ראשוני שני אזרחים עברו קורס הכנה מלא במרכז גגארין להכשרת קוסמונאוטים שנמשך 18 חודשים. לאחר סיום מוצלח של הקורס, בדיקות בריאותיות ומיון נוסף שייח מופזר שוקור נבחר להשתתפות בטיסה.

בהיותו אורח של ממשלת רוסיה, הוא הוזכר במסמכים רשמיים כ"משתתף טיסה".

חללית "סויוז TMA-11" שוגרה לחלל ב-10 באוקטובר 2007. מפקד טיסה היה יורי מלנצ'נקו והיא כללה חברי צוות משלחת מס' 16 לתחנת החלל הבין-לאומית. החללית התחברה לתחנת החלל הבין-לאומית. במהלך שהייה בתחנת החלל שייח מופזר שוקור ביצע מספר ניסויים בתחום רפואה וביולוגיה.

בהכנות לטיסה שייח מופזר שוקור קיבל הנחיות להתנהגות בהקשר לאסלאם. הטיסה נערכה במהלך רמדאן והוא היה צריך לצום בהתאם לדרישות החג (בהתאם למסלול החללית מחזור יום/לילה שלה היה 90 דקות בלבד)

ב-21 באוקטובר החללית "סויוז TMA-10" (פיודור יורצ'יחין היה מפקד טיסה) התנתקה מתחנת החלל. עקב בעיה טכנית מסלול הנחיתה השתנה והיא נחתה כ-340 ק"מ מהמקום המתוכנן.

שייח מופזר שוקור כתב מספר ספרים על חייו. הוא עובד באוניברסיטה הלאומית בתפקיד חוקר.

קישורים חיצוניים
----------------

ויקישיתוף מדיה וקבצים בנושא **שייח מופזר שוקור** בוויקישיתוף
* שייח מופזר שוקור, ברשת החברתית פייסבוק
* שייח מופזר שוקור, ברשת החברתית אינסטגרם
* ביוגרפיה
* שייח מופזר שוקור, באתר אנציקלופדיה בריטניקה (באנגלית)

הערות שוליים
------------

1. ↑
2. ↑  Установлена причина жесткой посадки "Союза", Lenta.RU (ברוסית)
3. ↑

|  |  |
| --- | --- |
| בקרת זהויות עריכת הנתון בוויקינתונים | 
* GND: 103315279X
* ISNI: 0000 0000 7598 9184
* LCCN: n2007226148
* VIAF: 106755912
* WorldCat: lccn-n2007226148

 |
**האוורד מייקל מנדל** (באנגלית: **Howard Michael Mandel**; נולד ב-29 בנובמבר 1955) הוא קומיקאי, שחקן ומגיש טלוויזיה יהודי-קנדי.

משנת 1982 עד שנת 1988 כיכב בסדרת הדרמה האמריקאית "St. Elsewhere". מינואר 2010 משמש שופט בתוכנית המציאות America's Got Talent. ומאז 2022 הוא הנחה את *Canada's Got Talent.*

הוא הנחה את תוכנית המשחקים Deal or No Deal של רשת NBC האמריקאית ומאוחר יותר CNBC, כמו גם את מקביליתה של התוכנית הקנדית-אנגלית. ובשנת 2022, הוא החל להנחות את העונה הראשונה של תוכנית המשחק Bullsh\*t the Game Show של נטפליקס.

ביוגרפיה
--------

### ראשית חייו

מנדל נולד וגדל בשכונת ווילודייל שבטורונטו, אונטריו. אבותיו היגרו ממזרח אירופה. אביו היה יצרן תאורה וסוכן נדל"ן. בנעוריו סולק מהתיכון בו למד בעקבות חיקוי של אחד מאנשי הצוות והעסקת חברת בנייה על מנת להרחיב חלק מהתיכון. לאחר מכן, הוא עבד במכירת שטיחים. מנדל החל את קריירת הסטנד-אפ שלו במועדון הקומדיה יוק יוק בטורונטו, שם זכה להצלחה גדולה.

### קריירה

ב-2004 שיחק בסרט הקנדי "קראון הייטס" המביים את המהומות שפרצו בשכונת קראון הייטס ב-19 באוגוסט 1991.

קישורים חיצוניים
----------------

ויקישיתוף מדיה וקבצים בנושא **האווי מנדל** בוויקישיתוף
* האווי מנדל, ברשת החברתית פייסבוק
* האווי מנדל, ברשת החברתית אקס (טוויטר)
* האווי מנדל, ברשת החברתית אינסטגרם
* האווי מנדל, ברשת החברתית טיקטוק
* האווי מנדל, במסד הנתונים הקולנועיים IMDb (באנגלית)
* האווי מנדל, באתר MusicBrainz (באנגלית)
* האווי מנדל, באתר Discogs (באנגלית)
* האווי מנדל, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007355189405171
* BnF: cb142026366 (data)
* ISNI: 0000 0000 7364 9645
* LCCN: n90717021
* MusicBrainz: f6835511-de4e-417f-83a9-43e0703fe274
* NTA: 140732632
* VIAF: 29743489
* WorldCat: lccn-n90717021

 |
**ז'אן רוק** (בצרפתית: **Jeanne Roques**; ‏ 23 בפברואר 1889 – 11 בדצמבר 1957) המוכרת בעיקר בשם הבמה שלה **מוסידורה** (ביוונית: "מתנת המוזות"), הייתה שחקנית, במאית ותסריטאית צרפתייה.

ביוגרפיה
--------

מוסידורה נולדה בפריז בשנת 1889. אמה הייתה פעילה פמיניסטית, ואביה סוציאליסט. היא החלה לעסוק באמנות בגיל צעיר. בגיל 15 כתבה את הרומן הראשון שלה, ובגיל 16 אימצה את שם הבמה שלה מתוך הספר "Fortunio" של תאופיל גוטייה, ושיחקה במחזה שכתבה חברתה הטובה, הסופרת קולט.

קריירה קולנועית
---------------

מוסידורה החלה את הקריירה הקולנועית שלה כבר בימיו הראשונים של הקולנוע הצרפתי. הופעתה הקולנועית הראשונה הייתה בסרט Les miseres de l'aiguille של הבמאי רפאל קלאמור בינואר 1914. היא המשיכה בשיתוף פעולה עם הבמאי הצרפתי לואי פוייד ובשנת 1915 החלה לשחק בסדרת הסרטים המצליחה שלו "הערפדים" בתור זמרת הקברט אירמה ופ, ובהמשך כיכבה בסדרת הסרטים Judex.

מוסידורה בתור אירמה ופ
מבקרים רבים שיבחו את "הערפדים" ואת "Judex" והכריזו עליהם כעל ראשית קולנוע האוונגרד. מוסידורה נחשבת לאחת מדמויות הואמפ הבולטות, והיא השפיעה על דמויות ואמפ רבות נוספות, ביניהן על דמותה של תידה בארה.

מלבד משחק, מוסידורה כתבה הפיקה וביימה סרטים רבים. מסוף שנות העשרה ועד תחילת שנות העשרים ביימה מוסידורה עשרה סרטים, כולם אבדו פרט לשניים: Soleil et Ombre משנת 1922 ו-La Terre des Taureaux משנת 1924, שניהם צולמו בספרד.

אחרית ימיה
----------

לאחר שקריירת המשחק שלה דעכה, התמקדה מוסידורה בכתיבה ובהפקה. סרטה האחרון, La Magique Image, יצא בשנת 1950 והיה סרט מחווה ללואי פוייד. מוסידורה נפטרה בפריז בשנת 1957 ונקברה בבית הקברות בבואה-לה-רואה.

קישורים חיצוניים
----------------

ויקישיתוף מדיה וקבצים בנושא **מוסידורה** בוויקישיתוף

* מוסידורה, במסד הנתונים הקולנועיים IMDb (באנגלית)
* מוסידורה, באתר AllMovie (באנגלית)
* מוסידורה, במסד הנתונים הקולנועיים KinoPoisk (ברוסית)
* מוסידורה בפרויקט חלוצות הקולנוע
* מוסידורה, באתר "Find a Grave" (באנגלית)
* מוסידורה, באתר אנציקלופדיה בריטניקה (באנגלית)

הערות שוליים
------------

1. ↑  מוסידורה באתר "find a grave"
2. ↑  מוסידורה באנציקלופדיה בריטניקה.
3. ↑  היסטוריה של מוסידורה באתר irmaveplab.
4. ↑  הערפדים, מוסידורה ועולם הואמפ, בישופ ת. אלן גרינפלד, 2007.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007437960705171
* BIBSYS: 8031634
* BnF: cb119172845 (data)
* GND: 114588279
* ICCU: TO0V405133
* ISNI: 0000 0000 8385 8432
* LCCN: n87130542
* NTA: 071361235
* SNAC: w6ph5xmb
* SUDOC: 027043274
* VIAF: 59087037
* WorldCat: lccn-n87130542

 |
**קווין גלן וייזמן** (באנגלית: **Kevin Glen Weisman**; נולד ב-29 בדצמבר 1970) הוא שחקן טלוויזיה, קולנוע ותיאטרון יהודי-אמריקאי.

ביוגרפיה
--------

וייזמן נולד בלוס אנג'לס. יש לו תואר ראשון במשחק מאוניברסיטת קליפורניה בלוס אנג'לס, וכן למד גם בניו יורק.

וייזמן השתתף במחזות תיאטרון רבים, בהם מחזות של ז'אן ז'ירודו, ארתור שניצלר, ארתור מילר, אוסקר ויילד ועוד. קיבל מספר פרסים על פעילותו.

ב-2001 הופיע בסרט "אמן האשליות" של מייקל גורג'ין. הוא ידוע בעיקר בעקבות תפקידו בסדרת הטלוויזיה של רשת ABC, "זהות בדויה", בה גילם את מרשל פלינקמן במשך חמש העונות של הסדרה. הוא גם שיחק בסדרות "באפי ציידת הערפדים" משנת 2000 עד 2001, ו"רוזוול" משנת 1999 עד 2000.

בשנת 2010 שיחק בסרט האימה העצמאי "לא מתועד", לצד אלונה טל וסקוט מכלוביץ', ובסרטו של רוב ריינר "הפוך".

בשנת 2013 שיחק בסיטקום "הלו ליידיז" ברשת HBO. בשנת 2016 שיחק בסדרת הדרמה המשפטית "גוליית" בתפקיד נד ברינג, לצידו של בילי בוב תורנטון.

במקביל למשחק בקולנוע, וייזמן הוא המתופף של להקת הרוק "Trainwreck".

וייזמן נשוי ואב לשניים.

קישורים חיצוניים
----------------

ויקישיתוף מדיה וקבצים בנושא **קווין וייזמן** בוויקישיתוף
* אתר האינטרנט הרשמי של קווין וייזמן
* קווין וייזמן, ברשת החברתית אקס (טוויטר)

* קווין וייזמן, ברשת החברתית אינסטגרם

* קווין וייזמן, במסד הנתונים הקולנועיים IMDb (באנגלית)

* קווין וייזמן, באתר AllMovie (באנגלית)

* קווין וייזמן, באתר Rotten Tomatoes (באנגלית)

* קווין וייזמן, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5025411
* BnF: cb160758225 (data)
* ISNI: 0000 0001 1477 3993
* LCCN: n2005021507
* VIAF: 90746152
* WorldCat: lccn-n2005021507

 |
**ישיבת תורת משה** היא ישיבה ליטאית לדוברי אנגלית בירושלים. הישיבה נוסדה בשנת ה'תשמ"ב במטרה לתת מענה לתלמידי ישיבה ממדינות דוברות אנגלית. מאז למדו בה יותר מ -1,000 תלמידים.

כל תלמידי הישיבה דוברי אנגלית. הרוב המכריע של התלמידים מגיע מקנדה ומארצות הברית. ומיעוטם מגיע ממדינות אחרות כמו דרום אפריקה ואנגליה.

הישיבה אינה מתנגדת ללימודים אקדמיים כל עוד הם נועדו למטרות פרנסה בלבד, ורבים מבוגריה עוסקים במקצועות שנדרש עבורם תואר אקדמי.

היסטוריה
--------

הישיבה הוקמה בשנת ה'תשמ"ב על ידי הרב משה מייזלמן, נכדו של הרב משה סולובייצ'יק ואחיינו ותלמידו של הרב יוסף דב סולובייצ'יק, יחד עם הרב דניאל לרפלד, כיום ראש ישיבת בית ישראל. הרב מייזלמן קרא לישיבה על שם סבו, הרב משה סולובייצ'יק. הישיבה שכנה תחילה במכון הארי פישל בשכונת הבוכרים בירושלים.

מאוחר יותר עברה הישיבה למרכז העיר, ובשנת ה'תשס"ט עברה הישיבה לבניין הקבע שלה בשכונת סנהדריה המורחבת. בניין הישיבה כולל בית מדרש, חדר אוכל, פנימייה ומגרש כדורסל.
תוכנית הלימודים בישיבה היא בת שלוש שנות לימוד, והיא מחולקת לשני מסלולים, אך תלמידים רבים נשארים ללמוד בה זמן רב יותר. קיים גם מסלול בוגרים המיועד לתלמידי ישיבה ותיקים.

רבני הישיבה
-----------

ראש הישיבה הוא הרב משה מייזלמן. המשגיח הוא הרב אלחנן מאיר פישמן, בוגר ישיבת כרם ביבנה, ישיבת נובהרדוק, ותלמידם של הרב צבי קושלבסקי, הרב שלמה וולבה והרב שלמה ברוודה.

הרמים בישיבה הם, הרב יחיאל מיכל שורקין מחבר הספר הררי קדם תלמידו של הרב יוסף דוב סולובייצ'יק, וכן הרב יהודה אברמוביץ, תלמידו של הרב נחום פרצוביץ, והרב זאב קליין, תלמידו של הרב אבא ברמן.

אחד מרבני הישיבה, הרב משה טברסקי, נרצח (יחד עם ארבעה אחרים) בפיגוע בבית הכנסת קהילת בני תורה בשכונת הר נוף בירושלים.

קישורים חיצוניים
----------------

* אתר האינטרנט הרשמי של ישיבת תורת משה
* שיעורי ישיבת תורת משה באינטרנט (אורכב 25.06.2013 בארכיון Wayback Machine)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311507505171
* LCCN: n94066825
* VIAF: 137742218
* WorldCat (עם VIAF): 137742218

 |
**קווין גרארד קווין** (באנגלית: **Kevin Gerard Quinn**, נולד ב-21 במאי 1997) הוא שחקן וזמר אמריקאי הידוע בשל גילומו של זנדר בסדרת הטלוויזיה של ערוץ דיסני "קיקיוואקה: מחנה קיץ", ובסרט המקורי של דיסני "הבייביסיטריות יוצאות להרפתקאות".

ביוגרפיה
--------

קווין נולד בשיקגו, אילינוי, לאביו, בראיין קווין, פרסומאי ותמרה קווין, המייסדת של "Pulling Down the Moon". לקווין יש אחות תאומה בשם קורטני, וכיום המשפחה מתגוררת בוילמט, אילינוי.

קריירה
------

בצעירותו שיחק במחזאות והפקות תיאטרון לילדים, ביניהם במחזה "בעל זבוב". ב-2013 נבחן לעונה ה-12 של תוכנית המציאות "אמריקן איידול".

בשנת 2014 החל את קריירה המשחק הרשמית שלו בהופעות בתפקידי אורח בסדרות כמו "חסרי בושה" ו-"שוטרי שיקגו". לאחר מכן בשנת 2015, החל לשחק בתפקיד ראשי בסדרה של ערוץ דיסני, "קיקיוואקה: מחנה קיץ" את דמותו של זנדר, תפקיד אשר גילם למשך שתי העונות הראשונות. בשנת 2016 גילם את זאק צ'ייס בסרט מקורי של ערוץ דיסני "הבייביסיטריות יוצאות להרפתקאות" לצדן של כוכבות דיסני אחרות סברינה קרפנטר וסופיה קרסון.

בשנת 2020 שיחק בסרטו של אדם סנדלר "יובי יציל את האלווין". בשנת 2021 שיחק בתפקיד ראשי בסרט "קיץ של אהבה", קומדיה רומנטית בהפקה מקורית של נטפליקס.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2019 | Canal Street | בראיין סאדרמיל |  |
| 2020 | יובי יציל את האלווין | בחור "על פניו" |  |
| 2021 | קיץ של אהבה | וויל הוקינס |  |
| *Send It!* | בילי ג'ונסון |  |
| TBA | Kids and Ghosts | רקס |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2013 | אמריקן איידול | מתמודד | עונה 12 |
| 2014 | שיקגו PD | נייט הנסן | פרק: "Get My Cigarettes" |
| 2015 | חסרי בושה | ילד בן 17 | פרק: "I'm the Liver" |
| 2017-2015 | קיקיוואקה: מחנה קיץ | זנדר | תפקיד ראשי; (עונות 2-1); 42 פרקים |
| 2016 | הבייביסיטריות יוצאות להרפתקאות | זאק צ'ייס | סרט מקורי של ערוץ דיסני |
| 2018 | צ'מפיונז | גרג | 3 פרקים |
| אהבה יומית | ג'וש | פרק: "Group" |
| 2019 | A Christmas Love Story | דני סקאנטון | סרט מקורי של הולמרק |
| 2020 | a week away, קיץ של אהבה | ויל | שחקן ראשי |

קישורים חיצוניים
----------------

* קווין קווין, במסד הנתונים הקולנועיים IMDb (באנגלית)
* קווין קווין, באתר Rotten Tomatoes (באנגלית)
* קווין קווין, באתר MusicBrainz (באנגלית)
* קווין קווין, באתר Genius

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 6efeb15e-02b7-46ae-80d5-94080ff8cbf9

 |
שגיאות פרמטריות בתבנית:יצירת אמנות   
פרמטרי חובה [ סוג היצירה ] חסרים 

**קבוצת דובים** הוא פסל ברונזה מאת פול מנשיפ (Paul Manship). הפסל מתאר קבוצה של שלושה דובים מוצבים על בסיס מעוגל דמוי סלעים. 

גובה של הפסל הוא 88 אינץ' (2.24 מטרים), מידות הבסיס הם 72 אינץ' על 56 אינץ' (1.83 מטר על 1.42 מטר). משקלו של הפסל 1,500 פאונד (680.4 ק"ג).

כמו רבים מפסלי החיות של פול מנשיפ, הפסל בעל בצורה מופשטת, עם מספיק פרטים כדי ללכוד את אופי הייחודי של שלושת הדובים. סגנונו של הפסל התפתח ממחקריו שעשה פול מנשיפ על אמנות של יוון הקדם-קלאסית, אירופה של ימי הביניים ומזרח אסיה.

פסל נוצק בשנת 1933 ונמצא באוסף של מוזיאון המטרופוליטן לאמנות. 

בנוסף, בשנת 1933, פול מנשיפ עיצב שלושה דובים כדמויות בודדות, בגרסה קטנה, עבור שער הזיכרון של פול ג'יי רייני בגן החיות ברונקס. בשנת 1939, הוא שינה את מיקום הדמויות כך שיפנו קדימה - הדוב היושב משמאל, הדוב העומד במרכז והדוב ההולך מימין.

בשנת 1960, נוצק העתק השני של הפסל ועמד כמשלושים שנה בשטח ביתו של פול מנשיפ ליד גלוסטר, מסצ'וסטס.

ב-11 באוקטובר 1990 הפסל הועבר ועוצב בגן שעשועים על שם פט הופמן פרידמן, בסנטרל פארק, בפינת השדרה החמישית ורחוב 79. הפסל הוא תרומה של סמואל נ. פרידמן לזכר אשתו, פט.

הגרסא הקטנה יותר של היצירה מוצגת משנת 1952 באחד החלקים של שערי אוסבורן של כנסיית וויליאם שבסנטרל פארק.

העתק הנוסף של היצירה מוצג משנת 2008 בגני קומפטון, בבנטונוויל, ארקנסו. 

כמו כן, ב-2001 הוצב העתק של הפסל בגן החיות התנ"כי בירושלים כתרומה של סמואל נ. פרידמן.

גלריה
-----

* פסל קבוצת דובים בגן החיות התנ"כי בירושליםפסל קבוצת דובים בגן החיות התנ"כי בירושלים
* שלושה דובים כדמויות בודדות, בגרסה קטנה, על שער הזיכרון של פול ג'יי רייני בגן החיות ברונקסשלושה דובים כדמויות בודדות, בגרסה קטנה, על שער הזיכרון של פול ג'יי רייני בגן החיות ברונקס

קישורים חיצוניים
----------------

ויקישיתוף מדיה וקבצים בנושא **קבוצת דובים** בוויקישיתוף

הערות שוליים
------------

1. ↑  פסל קבוצת דובים במוזיאון המטרופוליטן לאמנות
2. ↑  פסל קבוצת דובים בסנטרל פארק
3. ↑  פסל קבוצת דובים בגני קומפטון, בבנטונוויל
4. ↑  פסל קבוצת דובים בגן החיות התנ"כי בירושלים
**ויקטור מאיירליס דה לימה** (בפורטוגזית: **Victor Meirelles**;‏ 18 באוגוסט 1832 – 22 בפברואר 1903) היה צייר ברזילאי, הידוע בעיקר בזכות יצירותיו הקשורות לתרבות ולהיסטוריה של ברזיל.

ביוגרפיה
--------

הוריו היו מתיישבים חדשים מפורטוגל. הוא הפגין כישרון מוקדם לאמנות, והפיק את עבודתו הידועה הראשונה (נוף של האי סנטה קתרינה), בגיל ארבע עשרה. עבודה זו הרשימה את ז'רונימו קואלו, יועץ אימפריאלי, שהביא את מיירליס לריו דה ז'ניירו והכיר לו את מנהל האקדמיה האימפריאלית דה בלאס ארטס. הוחלט שהאקדמיה תיקח אחריות על חינוכו, והוא נרשם לשם ב-1847 ונשאר עד 1852. באותה שנה, הציור שלו "יוחנן המטביל בכלא" זיכה אותו במלגת לימודים לאירופה.

הוא עבר דרך פריז, אף שבילה את רוב זמנו בפירנצה וברומא, שם למד באקדמיה די סן לוקה. בשנת 1856, הוא חזר לפריז ונשאר עד 1860. במהלך תקופה זו, הוא למד באקול דה בו ארט, ושכלל את הטכניקה שלו עם פול דלארוש. בהיותו שם הוא שמר על קשר עם המנטור שלו באקדמיה האימפריאלית, שהציע את הנושא לאחת מיצירותיו הידועות ביותר של מיירליס, "Primeira Missa no Brasil" (המיסה הראשונה בברזיל). שלקח לו שנתיים להשלים. מאז הציור הופיע בספרי לימוד רבים, ועל שטר 1,000 קרוזיירו.

המיסה הראשונה בברזיל
עם שובו לברזיל העניק לו הקיסר פדרו השני את מסדר ישו והפך אותו לאביר במסדר הוורד. הוא גם הפך לפרופסור כבוד באקדמיה ולאחר מכן קיבל את הקתדרה לציור היסטורי. ב-1868, הוא בילה על סיפון מספר ספינות מלחמה כדי להשלים הזמנה לציורי היסטוריה ימית, ובמהלך העשור הבא, ביצע עבודות רבות עבור המשפחה הקיסרית.

פרויקטים גדולים
---------------

בשנת 1879 הוצג באקדמיה האימפריאלית ציורו הענק של הקרב השני בגוארראפס, לצד ציור של פדרו אמריקו, המתאר את קרב אווי. מאיירלי ואמריקו היו כבר מסוכסכים זה עם זה על רקע עבודה קודמת, והמבקרים החלו לשים לב לפרטים הדומים ולהאשים את מיירליס כפלגייט. המחלוקת הופיעה בעיתונות המקומית במשך חודשים אבל, ככל הנראה, מעולם לא הושגו מסקנות.

בשנת 1885, הוא לקח על עצמו את הפרויקט השאפתני ביותר שלו; פנורמה של ריו דה ז'ניירו כפי שהיא נראית ממורו דה סנטו אנטוניו, גבעה במרכז העיר. בסיועו של אנרי לנגרו (1830–1915), צייר בלגי שהגיע מצפון אפריקה כדי לעבוד על הפרויקט, הוא הושלם ב-1888. בתחילה הוא הוצג בבריסל, שם הוא נוצר, וזכה במדליית זהב בתערוכה העולמית (1889).

לאחר הכרזת הרפובליקה הברזילאית ב-1889, מיירליס ואמנים אחרים הקשורים למלוכה הוסרו מתפקידם באקדמיה האימפריאלית. אף על פי שבאופן רשמי הוא הודח בשל גילו. ב-1893 הוא ניסה להקים בית ספר פרטי, אך לא הצליח.

ללא מספיק משאבים, הוא הציג את הפנורמה שלו על ריו דה ז'ניירו בבקתה וגבה 1,000 כסף מכל מבקר.

לבסוף הוא שקע בעוני וחלה. הפנורמה שלו הוכנסה למחסן שם ניזוקה ונזרקה.

הוא מת בביתו הצנוע במהלך חגיגות הקרנבל של יום ראשון בבוקר.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **ויקטור מאיירליס** בוויקישיתוף

הערות שוליים
------------

1. ↑  Instituto Itaú Cultural, Victor Meirelles, Enciclopédia Itaú Cultural
2. ↑  Biography and appreciations of Meirelles
3. 1 2  Chronology

|  |  |
| --- | --- |
| בקרת זהויות עריכת הנתון בוויקינתונים | 
* GND: 141934840
* ISNI: 0000 0000 8353 709X
* LCCN: n85265968
* SUDOC: 186318979
* ULAN: 500118082
* VIAF: 6382191
* WorldCat: lccn-n85265968

 |
פארק מים במלזיה
פארק מים בפולין
**פארק מים** הוא פארק שעשועים שמתקני השעשועים שבו משתמשים בעיקר במים על מנת לשעשע את המבקרים בו. מתקנים אלה כוללים מגלשות מים, בריכות גלים, מתקני משחקים הכוללים מים, אשדים מלאכותיים, שיט אבובים בנהרות מלאכותיים, בריכות שחייה ומתקני גלישה.

ראשיתם של פארקי המים בשנות ה-40 של המאה ה-20 בארצות הברית. במהלך השנים שלאחר מלחמת העולם השנייה נפתחו עשרות פארקי מים ברחבי ארצות הברית והוקם ה-WWA - האיגוד הבינלאומי לפארקי מים.

פארק המים המקורה הראשון נבנה באדמונטון, בפרובינציית אלברטה שבקנדה בשנת 1985, בשל תנאי מזג האוויר בחורף באזור זה. שטחו של פארק זה, שנקרא ורל ווטרפארק, הגיע לכ-20,000 מ"ר. פארקים מקורים אלה התפשטו במדינות הצפוניות של ארצות הברית.

פארק המים הראשון באירופה נבנה בבלקפול שבאנגליה, והוא נקרא סנדקאסל ווטרוורלד.

בישראל
------

בישראל פועלים נכון לשנת 2023, 14 פארקי מים.והם מחולקים לשתי קטגוריות של פארקי מים גדולים לפי תקן בינלאומי, וקטנים יותר אשר עלות אחזקתם נמוכה יותר.

שלושת פארקי המים הגדולים הם:

* מימדיון, תל אביב
* ימית 2000, חולון
* פארק המים שפיים, קיבוץ שפיים

פארקי מים הקטנים יותר:

* פארק המים יבנה, יבנה
* חוף גיא, טבריה
* פארק יו ספלאש, קיבוץ אילות
* אקווה כיף, חוף גנים בכנרת
* פארק המים חפץ חיים, קיבוץ חפץ חיים
* פארק המים מודיעין, מודיעין
* פארק המים אופקים, אופקים
* ספלאש, מתחם meex שרונים, הוד השרון
* פארק המים שונית, קיבוץ נווה ים
* גלי ים, חיפה

ישנם עוד שלושה פארקי מים המתוכוננים להיפתח:

* פארק המים גליצ', עפולה
* פארק המים נוף הגליל, נוף הגליל
* Waterland, אילת

פארקי מים גדולים שפעלו בעבר ונסגרו:

* לונה-גל, חוף גולן בכנרת
* אשקלונה, אשקלון
* אטרקציה, חוף קליה בים המלח
* פארק המים נחשונית, קיבוץ נחשונים

קישורים חיצוניים
----------------

ויקישיתוף מדיה וקבצים בנושא **פארק מים** בוויקישיתוף
* פארק המים הנטוש "אטרקציה" בים המלח
* סיור עצוב בפארק המים הנטוש "אשקלונה"
* מקפצות לשום מקום: פארק מים נטוש באזור
* האיגוד הבינלאומי של פארקי המים
* ספלאש: 5 פארקי מים שווים מכל העולם, באתר ynet, 25 באוגוסט 2014
* מאיה בניטה‏, נרטבים: 10 פארקי המים הכי מטורפים בעולם, באתר וואלה!‏, 11 ביוני 2015
* דין פישר, פארקי המים החדשים שהוקמו בישראל, באתר N12‏, 18 ביולי 2023

הערות שוליים
------------

1. ↑  אריאלה אפללו, ‏העונה נפתחה: דירוג פארקי המים הכי טובים בארץ, באתר ‏מאקו‏, 15 ביוני 2023

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb121183566 (data)
* NKC: ph499509

 |
האנציקליקה **לאודאטו סי** (באיטלקית: '**Laudato si**, מילולית: "השבח לכם") היא האנציקליקה השנייה שפרסם האפיפיור פרנציסקוס. תת-הכותרת של האנציקליקה היא "אודות הדאגה לביתנו המשותף", והיא עוסקת בביקורת על תרבות הצריכה ופיתוח היתר, ובקריאה למאבק בהתחממות העולמית.

התאריך המופיע על גבי האנציקליקה הוא ה-24 במאי 2015, אולם היא פורסמה באופן רשמי במהלך מסיבת עיתונאים ב-18 ביוני באותה שנה.

רבים רואים באנצקליקה זו את האנציקליקה הראשונה מאת האפיפיור פרנציסקוס - ולעומת זאת, את האנציקליקה לומן פידיי ("אור האמונה"), שפורסמה על ידי האפיפיור פרנציסקוס ב-2013, הם רואים כעבודתו של קודמו, בנדיקטוס השישה עשר.

פתיחתה של האנציקליקה לקוחה מביטוי של פרנציסקוס מאסיזי בשירו הדתי שיר השמש (אנ'), שנכתב בניב האומבריני מהמאה ה-13. בשיר מהולל הבורא על בריאת חלקי הבריאה השונים. הכתיב "*Laudato si*" ולא בצורה הלטינית "sii" הוא בכוונה תחילה ונאמן למקור ממנו נלקח הציטוט.

האנציקליקה מביעה תמיכה בלתי-מסויגת בקונצנזוס המדעי על פיו התחממות הגלובלית היא בעקבות מעשי ידי אדם; קוראת לתמיכה במדינות המתפתחות כדי לאפשר להן להתקדם יחד עם המדינות המפותחות לקראת שינויים הדרושים למאבק בהתחממות העולמית, בעוני וברעב. לראשונה בהיסטוריה ציטט האפיפיור באנציקליקה כסימוכין את החלטותיהן של אסיפות בישופים, רובן ככולן מחצי כדור הארץ הדרומי. את סמכותן של אסיפות הבישופים אשרר הוותיקן לראשונה בועידת הוותיקן השנייה, תוך הסתייגות. ציטוט החלטות שכאלה על ידי האפיפיור במסמך רשמי, יש בה הכרה משמעותית בסמכותן ובחשיבותן של אסיפות שכאלה..

להצהרה זו הצטרפו הצהרות דומות של הדלאי לאמה ה-14, טנזין גיאטסו; הארכיבישוף מקנטרברי, ראש השיתוף האנגליקני וראשי ארגונים דתיים נוספים.

לאנציקליקה זו היו השלכות פוליטיות מידיות בקרב מתמודדים רפובליקניים בבחירות לנשיאות ארצות הברית 2016: רבים מהם חיזרו אמנם אחרי קולות הקתוליים, אך מאידך סירבו להתחייב לנקוט צעדים משמעותיים כנגד חברות הדלקים והפחם. תמיכת הממסד הקתולי בצעדים שכאלה, שימשה כאמצעי לחץ על מועמדים רפובליקניים לשנות את דעתם. בתגובה לכך, צוטט ג'ב בוש כאומר "אני מקווה שאני לא אנזף על ידי הכומר שלי על כך שאומר זאת - אך אני לא מקבל את המדיניות הכלכלית שלי מהבישוף שלי, מהקרדינל שלי או מהאפיפיור שלי".

קישורים חיצוניים
----------------

ויקישיתוף מדיה וקבצים בנושא **לאודאטו סי** בוויקישיתוף

הערות שוליים
------------

1. ↑  הנוסח האנגלי הרשמי של האנציקליקה, אתר הוותיקן
2. ↑  Pope Francis, in Sweeping Encyclical, Calls for Swift Action on Climate Change, הניו יורק טיימס, 18 ביוני 2015 (באנגלית)
3. ↑  5 Things to Know About Pope Francis’ Encyclical ‘Laudato Si’
4. ↑  The encyclical’s footnotes say a lot about this pope
5. ↑  Jeb Bush joins Republican backlash against pope on climate change, הגארדיאן, 17 ביוני 2015

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb170230081 (data)
* GND: 1073715981
* LCCN: n2015042560
* NKC: kon2015882520
* SUDOC: 190144564
* VIAF: 316551346
* WorldCat (עם VIAF): 316551346

 |
אין לבלבל עם אין לבלבל ערך זה, העוסק בראש ישיבה ירושלמי, עם הערך "רפאל שלמה לניאדו (1793)", העוסק ברב העיר חלב במאה ה-18.
הרב **רפאל שלמה לניאדו** (1876 – 1925) היה מקובל, ראש הישיבה הראשון של ישיבת פורת יוסף וישיבת "אוהל מועד", חבר אספת הנבחרים וועד העדה הספרדית בירושלים.

ביוגרפיה
--------

נולד בשנת 1876 (ה'תרל"ו) בחלב שבסוריה לרב מאיר לניאדו, נצר למשפחת לניאדו - משפחת רבנים ידועה. בצעירותו למד והתחנך אצל הרב יוסף ידיד הלוי ואצל הרב עזרא חמווי. נישא לזינבול בת הרב אברהם עבאדי, וייסד יחד עם אליהו יוסף שמאע והרב מאיר נחמד את חברת "צדקה ומרפא" בחלב, שייסדה בעיר בית חולים, ומטרתה הייתה לסייע לחולים ועניים.

עלה לישראל בשנת 1900 (ה'תר"ס) והשתכן בירושלים. בתקופה זו החל לעסוק בהוראה כמורה לתלמידים בתלמוד תורה של עדת הבוכרים בירושלים, במשך שנים רבות. לאחר ייסוד ישיבת "אוהל מועד" בירושלים בשנת 1907 (ה'תרס"ז), מונה לשמש בה כראש הישיבה, עד לשנת 1914 (ה'תרע"ד), בה פורקה הישיבה בשל מצבה הכלכלי בעקבות פרוץ מלחמת העולם הראשונה. בתקופה זו שימש כמורה לתלמוד בבית המדרש דורש ציון ובישיבת "ציון" שבירושלים.

עם פתיחת ישיבת פורת יוסף, החל לשמש בה כראש הישיבה בחודש אפריל 1923 (אייר ה'תרפ"ג), לאחר שתלמידי ורבני ישיבת "אוהל מועד" עברו אליה עמו.

בין עיסוקיו למד את תורת הקבלה אצל הרב אברהם חיים עדס, ומדי יום היה לומד בחברותא עם הרב אצלאן עדיף. כן שימש כחבר אספת הנבחרים וחבר וועד העיר ליהודי ירושלים.

בחודש ינואר 1912 נבחר לשמש כחבר בוועד העדה הספרדית בירושלים לצד הרבנים אברהם ביג'אג'ו, דוד פאפו, יוסף מרדכי הלוי, חנניה גבריאל, ויוסף שאול אלישר.

הלך לעולמו לאחר מחלה ב-9 בפברואר 1925 (ט"ו בשבט ה'תרפ"ה), ונקבר בהר הזיתים שבירושלים.

בנו עו"ד מאיר לניאדו שימש כנשיא ועד העדה הספרדית בירושלים, ובנו אברהם שימש כמזכיר ועד העדה בעיר, ולאחר מכן כמזכיר הלשכה הערבית המאוחדת של הסוכנות היהודית לא"י. הרב רפאל שלמה לניאדו הראשון היה אחיו של אב סבו מצד אביו.

תלמידיו
-------

* הרב אברהם הררי רפול
* הרב דוד ציון לניאדו
* הרב יעקב עדס
* הרב עזרא עטייה
* הרב עזרא חוצני
* הרב יוסף אזולאי
* הרב עזרא עדס
* הרב משה יוסף עדס
* הרב עזרא שרים
* הרב נתן סאלם
* הרב אהרון הררי רפול
* הרב דוד הררי רפול

חיבוריו
-------

* **חיי שלמה** - חידושי תורה, הודפס בספר "מחלב הארץ", ה'תשכ"ו
* **עטרת שלמה** - חידושים, דרושים על הש"ס, דרושים לחגים והספדים, הודפס בספר "עלה עזרא" בהוצאת מכון חי

חיבורים נוספים שלו על הש"ס, דרושים וציונים הודפסו בגליונות המאסף בעריכת הרב בן ציון קואינקה, בין השנים ה'תרנ"ו - ה'תרס"ב.

לקריאה נוספת
------------

* משה בצרי, **ליקוטי המליץ**, הוצאת מכון הכתב, ירושלים התשס"ה (עמ' 107 - 117)
* משה דוד גאון, י**הודי המזרח בארץ ישראל**, חלק ב' (עמ' 814 - 815)
* גדעון גילקרוב, **האיר המזרח** - לדמותם של רבותינו הספרדים בדורות האחרונים, ירושלים ה'תשס"ב (חלק א', עמ' 32 - 33)

קישורים חיצוניים
----------------

* תולדות חייו של הרב רפאל שלמה לניאדו, בספר ליקוטי המליץ, באתר HebrewBooks
* רפאל שלמה לניאדו (1876–1925), באתר "החכם היומי"

הערות שוליים
------------

1. ↑  מענייני העדה, החרות ירושלים, 31 בינואר 1912

|  |  |  |
| --- | --- | --- |
| **הקודם**:**-** |  **ראש ישיבת פורת יוסף** | **הבא**:**הרב עזרא עטיה** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284315105171
* ISNI: 0000 0003 8142 2151
* LCCN: no00022954
* VIAF: 260675979
* WorldCat: lccn-no00022954

 |
הרב **בנימין חמווי** (1860–1925) היה שד"ר ירושלמי, פקיד כוללות הספרדים, רב הערים לאריסה (יינישיר) וקסטוריה שביוון, רב העיר בלגרד שבסרביה, ובסוף ימיו איש ציבור בחיפה.

ביוגרפיה
--------

נולד בירושלים בשנת 1860 (ה'תר"ך) לרב משה חמווי, שהיה ממנהיגי העדה המערבית בעיר, בן למשפחה שמוצאה בחלב שבסוריה. בילדותו התחנך בתלמוד תורה ובישיבה בעיר, וידידיו מתקופה זו היו הרבנים חיים משה אלישר, דוד פאפו, יצחק אשכנזי, יעקב מאיר ואליהו משה פאניז'יל.

בשנת 1878 (ה'תרל"ח) יצא לשליחות כשד"ר מטעם כוללות הספרדים בירושלים לערי טורקיה. כשהגיע ללאריסה שביוון (שהייתה אז בשליטת טורקיה), נעתר לבקשת ראשי הקהילה היהודית לכהן כרב ומורה צדק למשך כשנתיים, ולאחר שסיים את כהונתו חזר לירושלים, שם שימש בסוף תקופת כהונת הראשון לציון הרב אברהם אשכנזי כפקיד כוללות הספרדים בירושלים.

בשנת 1883 (ה'תרמ"ג) יצא שוב לשליחות כשד"ר מטעם רבני ירושלים. כשהגיע לבלגרד שבסרביה ב-1884, נעתר לבקשת מנהיגי הקהילה היהודית לכהן אצלם כרב וכמורה הוראה. לאחר מספר חודשים עזב את תפקידו בשל סכסוך שאליו נקלע עם ראשי הקהילה. לאחר כשנתיים חזר לירושלים, ומשם עבר להתגורר בקסטוריה שביוון (שהייתה אז בשליטת טורקיה), שם נבחר לשמש כרב במשך כשלוש שנים.

בשנת 1889 (ה'תרמ"ט) חזר לירושלים, ובעקבות מחלת העצבים ממנה סבל, עבר להתגורר בחיפה בעצת רופאיו. בחיפה עסק לפרנסתו במכירת קרקעות שרכש, וכחלפן כספים כשותף עם יעקב טיאט.

בחיפה סייע רבות לרבני העיר, ונחשב ליד ימינם של הרב אברהם כלפון והרב מסעוד התשואל. בחודש פברואר 1914 נמנה עם מקבלי פניו של אדמונד רוטשילד בחיפה כנציג הקהילה היהודית בעיר.

על השפעתו הרבה בקרב הקהילה היהודית בחיפה, כתב משה דוד גאון: "בימיו לא העז איש מעדת היהודים בחיפה לחלל את השבת או לפרוץ פרצה כל שהיא במסגרת הדת והמוסר". 

הלך לעולמו ב-25 בפברואר 1925 (כ"ח בשבט ה'תרפ"ה), ונקבר בבית העלמין היהודי הישן של חיפה.

נישא למרים מזל, בנו היה הרב משה חמווי, ובתו לאה נישאה לרב יעקב חי זריהן.

חיבוריו
-------

* **אמתחת בנימין** - שו"ת על דרך הפשט בסדר א"ב, ירושלים ה'תרל"ז
* **עין ימין** - חיבור גדול על התורה, וביאור הכתובים על דרך הסוד
* **בני בנימין** - ספר כללים עד דרך הקבלה, בסדר א"ב
* **לבנימין אמר** - ביאור על אגדות התלמוד בדרך הסוד

כן חיבר קובץ שו"ת בענייני אישות, וחל' מחידושיו הודפסו בספר "ישא איש".

קישורים חיצוניים
----------------

* משה דוד גאון, "בנימין ב"ר משה חמוי", **יהודי המזרח בארץ ישראל** ח"ב, ירושלים, תרצ"ח, עמ' 258, באתר היברובוקס
* מצבתו באתר "עדה המצבה"

הערות שוליים
------------

1. ↑  לעיתים "חמוי" או "חמאווי"
**מיכאל (מיקי) בודאי** (נולד ב-1972 בערך) הוא יזם היי-טק ישראלי.

ביוגרפיה
--------

מיקי בודאי נולד וגדל באשדוד, בן יחיד לאב נהג "אגד" שעלה מאיראן ולאם עקרת בית שעלתה מליטא. בתיכון למד בבית הספר להנדסאים שליד אוניברסיטת תל אביב.

התגייס לצה"ל במסגרת העתודה האקדמית ובשנת 1994 קיבל תואר שני בהנדסת מחשבים מהטכניון. שירת ביחידת מצו"ב. בנוסף הוא בעל תואר שני במנהל עסקים מאוניברסיטת בן-גוריון בנגב.

בשנת 2002 הקים, יחד עם שלמה קרמר ועמיחי שולמן, את חברת הגנת הסייבר אימפרבה.

בשנת 2006 ייסד יחד עם שלמה קרמר את חברת טראסטיר, שעסקה בהגנה על ארגונים ממתקפות הנעשות דרך מכשירי קצה. החברה פיתחה מוצר שנועד להגן על בנקים מפני הונאות ועל אתרי מסחר מקוונים מפני גנבת זהויות. כן פיתחה טכנולוגיה למניעת מתקפות פישינג. החברה נמכרה לחברת IBM תמורת כ-700 מיליון דולר.

בשנת 2013 הקים, יחד עם ראקש לונקאר, את חברת טרנסמיט סקיוריטי, העוסקת בזיהוי ביומטרי של משתמשי מחשב ואמצעי מחשוב ניידים, והוא משמש כמנכ"ל החברה.

בנוסף נמנה עם המשקיעים בחברות היי-טק אחדות, בהן ארמיס סקיוריטי, שנמכרה לאינסייט פרטנרס תמורת 1.1 מיליארד דולר, פיירגלאס, שנמכרה לסימנטק תמורת 250 מיליון דולר, Aorato, שנמכרה למיקרוסופט תמורת 200 מיליון דולר, לאקון סקיוריטי שנמכרה לצ'ק פוינט תמורת 100 מיליון דולר ועוד.

נשוי ולו שלוש בנות, מתגורר בגבעתיים.

קישורים חיצוניים
----------------

* מיקי בודאי, ברשת החברתית LinkedIn
* מאיר אורבך ודיאנה בחור ניר, מהילדות באשדוד ל-4 אקזיטי ענק: המסע יוצא הדופן של מיקי בודאי, באתר כלכליסט, 26 בספטמבר 2022
* סייבר 2020: מיקי בודאי, בערוץ יוטיוב של כלכליסט, 16 בדצמבר 2019

הערות שוליים
------------

1. ↑  מיקי בודאי - עדיין מתרגש מסייבר, באתר Apple Podcasts
2. ↑  עידן בן טובים, ‏היזם מיקי בודאי, אחרי הגיוס הראשון הגדול בתולדות ההייטק הישראלי: "פחות מתחברים לחברות שלא מפסיקות להפסיד כסף", באתר Geektime‏, 22 ביוני 2022